Kuusalu Keskkooli hoolekogu protokoll nr. 4, 2013/2014 õppeaastal.
Koosolek toimus 09.12. 2013 Kuusalu Keskkooli lugemissaalis
Algus kell 18.00, lõpp 20.10
Kohal: Margus Soom, Jüri Rebane, Ingrit Keerma, Piret Kamber, Kai Sinisalu, Maria Trei

Puudusid: Tõnis Rahu, Heleri Paiste
Kutsutud: Vello Sats, Aili Kontus

Külaline: Monika Soosaar
PÄEVAKORRAS:

1. Hoolekogu koosseisu ja moodustamise kord
2. Küsimused lastevanemate rahulolu-uuringule

3. Info täiendamine kodulehel

4. 2014. aasta kooli eelarve projekt

5. Kooli kodukorra täiendamine

6. Dokumendi: „Õpilaste vastuvõtutingimused 10. klassi 2014/2015 õppeaastal ülevaatamine

7. Kooli olümpiamängud
8. Aseesimehe valimine

9. Jooksvad küsimused
Koosolekut juhatab esimees Maria Trei. 
1. Hoolekogu koosseisu ja moodustamise kord

Piret on uurinud teiste koolide hoolekogude töökordi, kas me tahame teha mõned ettepanekud volikogu määruse antud teema muutmiseks? Kas soovime, et hoolekogu koosseis on tähtajaline nt.kinnitatakse 2-ks aastaks või 4-ks aastaks, või tähtajatu?

M. Soom: Liikmed võiksid olla ka vilistlased ja kooli toetavate organisatsioonide esindajad

V. Sats: Tuleks konkreetselt kirja panna kõik, mida vaja, ka uute liikmete valimise protseduur.

Otsustati: Arutada seda teemat meililistis edasi ja kevadeks leida ühised seisukohad ja teha ettepanekud. Järgmisel õppeaastal tegutseda siis juba uue korra alusel.
2. Küsimused lastevanemate rahulolu-uuringule

M. Trei: Eelmisel koosolekul leppisime kokku, et lisame kooli rahulolu-uuringu uuringule paar väidet hoolekogu kohta. Need võiks olla:

Soovi korral saan kooli kodulehelt piisavalt infot hoolekogu töö kohta

Probleemi tekkimisel võin alati pöörduda kooli hoolekogu poole

Võimaluse korral lisada ka tekst: Minu ettepanekud kooli hoolekogule on... 

Otsustati: M. Trei saadab väited rahulolu-uuringu jaoks psühholoog Astrid Rõugule
3. Info täiendamine kodulehel

M. Trei: Paneme kodulehele üles täpsustused, et Margus Soom esindab algklassi lapsevanemaid, Piret Kamber põhikooli ja Heleri Paiste gümnaasiumiõpilaste lapsevanemaid.
Muudame kodulehel oleva hoolekogu olemuse teksti järgnevalt: Kuusalu Keskkooli hoolekogu jälgib kooli käekäiku ja toimetamisi ning aitab kaasa õppe- ja kasvatustegevuseks paremate tingimuste loomisele.

Lapsevanemad võivad esitada hoolekogu päevakorda võtmiseks aktuaalseid ettepanekuid või kokkuleppel hoolekogu esimehega osaleda koosolekul külalisena.
Kooli kodulehe nädala infos hakkab kajastuma info koosoleku toimumise, päevakorra ning uute protokollide lugemisvõimaluse kohta.
Otsustati: M. Trei edastab hoolekogu teksti muudatuse info ning jooksva info V. Abelile. 

4. 2014. aasta kooli eelarve projekt

V. Sats: Saime teha septembris eelarveprojekti valla finantsosakonnale, loodame, et toetatakse kooli vajadusi. Taotluses on sees 10% palgatõus valla palgal olevatele töötajatele, pikapäevarühma õpetaja 1 ametikoha juurdesaamine alates 1. jaanuarist 2014. Algklassides on pikapäevarühma soovijate vajadus väga suur. Me ei saa võtta 30-40 last klassi, nad ei mahu ära. Projektikirjutaja 0,5 kohta (1. jaanuarist 2014), eripedagoog (1.septembrist 2014) ja laborant (1. septembrist 2014). Vanemate huvi on väikeklasside osas tõusnud.
M.Soom: Kas projektikirjutajal on niipalju koormust vaja? Võiks kogu vallas projektikirjutamise teema ühise mütsi alla koondada.

V. Sats: Vaja oleks renoveerida algklasside maja. Keeruline on olukord koolituskuludega. Oleks vaja remontida kooli teed, peaukse esise asfalteerimine ebaõnnestus (sadevesi koguneb), korda oleks vaja teha peamaja trepp, keeltemaja koridor, teha õppetöökoja puru äratõmbemehhanismi müraisolatsioon.
Õppekavas ettenähtud õppekäikude rahastamine ja füüsilise õpikeskkonna vastavusse viimine riikliku õppekava nõuetega. Vaja oleks teha vähemalt üks õppekäik igal klassil. Käigud Tallinnasse on võimalikud tänu vanematele, kes maksavad kinni sõidu, käiakse muuseumis ja kinos või tehakse koos midagi muud.

Koolimööbli, riietekappide, aula ja IKT tehnika uuendamine.

Otsustati: Kiita heaks 2014. aasta kooli eelarve projekt.
5. Kooli kodukorra täiendamine
V.Sats: Meil oleks vaja lisada kodukorda uus punkt: 10.6 „Koolivälistel üritustel tehtud fotod avalikustatakse kooli kodulehel”

M. Soosaar, P.Kamber: Kui laps või tema evanem ei luba oma lapse pilti avalikku ruumi üles panna, mis siis saab?
Me võime küsida Andmekaitse Inspektsiooni käest arvamust, siis teatame hoolekogule ja kooli juhtkonnale.
V.Sats: Meil pole siiani sellist probleemi olnud, et keegi ei soovi oma fotot avalikustada. Pigem vastupidi, pildid võistlustest, üritustest on uhkuseks.
M.Soosaar: Kodukorras on väga palju käskivas kõneviisis punkte. Võiks läbi vaadata kodukorra ja muuta mingis osas sõnastust lapsesõbralikumaks. Mis te arvate?

Otsustati: Sõnastada laused positiivsemalt. Teha ettepanekuid järgmiseks kokkusaamiseks.
6. Dokumendi: „Õpilaste vastuvõtutingimused 10. klassi 2014/2015 õppeaastal” ülevaatamine

On muudetud ja paika pandud õiged kalendripäevad. Vastuvõtukatsete aeg on: 26. juuni 2014.

M.Trei: Kas üldse on vaja sooritada katsed lastel, kes kevadel juba sooritasid meie koolis samades ainetes lõpueksamid?
V.Sats: Katsed võib sooritada ka rahuldavalt. Õpilaste vastuvõtu kord Kuusalu Keskkoolis näeb ette, et katseid ei pea tegema põhikooli lõpetanu, kelle lõputunnistuse hinnete keskmine on vähemalt 4,0 ja käitumine vähemalt „hea“. Sisseastumistestist vabastatakse, kui õpilane on sooritanud põhikooli ühtlustatud materjalidega eesti keele ja matemaatika lõpueksamid vähemalt hindele „rahuldav“või kelle eksamitulemused on sooritatud hindele „hea“ või „väga hea“. Teised teevad katsed.
Aluseks on vastuvõtmisel Põhikooli ja gümnaasiumiseaduse § 27 „Õpilase kooli vastuvõtmine“. Koolil on Kuusalu vallavalitsuse poolt kinnitatud määrus „Õpilase vastuvõtu kord Kuusalu Keskkooli“.
Otsustati: kiita heaks muudatused.
7. Kooli olümpiamängud
I.Keerma: Kadri Idavain kirjutas projekti. Mängud toimuvad 4-5. juunil.
Soov on laiemalt kaasa haarata lapsevanemaid, eelkõige telklinnaku loomisel. Seal võiks olla erinevad teenused nt. toitlustamine ja teisest küljest tugiteenused nn „emme abi” telk jne.

Projekt saadetakse hoolekogu listi tutvumiseks.
M. Soosaar: Info laiali saata, pressiteade lehte ja veel võimalikult igale poole.
Otsustati: Aidata omapoolselt kaasa, tehes reklaami ja kaasates võimalikult palju lapsevanemaid tegevusse. 
8. Uue aseesimehe valimine
M.Trei: Seoses uue volikogu esindaja valimisega hoolekogu koosseisu, ei osale meie hoolekogu töös enam Raul Valgiste ja meil tuleb valida hoolekogu aseesimees.
Kas on vabatahtlikke, on ettepanekuid?

I.Keerma: Teen ettepaneku valida P. Kamber.
Otsustati: Ühehäälselt valiti aseesimeheks Piret Kamber

9. Jooksvad küsimused

· M. Soom ja P. Kamber osalesid 2c klassi lastevanemate koosolekul.

2c klassi vanematel toimus juba teine koosolek, esimesel osales ka P. Kamber ja H. Paiste. Vanemad tulid kokku, nimekiri teemadest oli üsna pikk, millele vastuseid sooviti saada.
Vanemad leidsid vastastikuse mõistmise koos õpetaja H. Kikkasega.
Probleemid olid: vahetunnis klassis viibimine, koduste tööde märkimine päevikusse, kohustuslik kirjandus, hindamine, istekohtade vahetamine klassis, telefonide kasutamine koolis. 

Koosolek lõppes positiivses õhkkonnas.

· M.Soom: vilistlased soovivad paigaldada õpetaja Laine Kadajasele nimelise pingi kevadel. Toimkond koguneb jaanuaris, siis räägitakse täpsemalt.

· Muuta hoolekogu toimumise päeva kolmapäevast esmaspäevaks.

· Järgmine hoolekogu koosolek toimub esmaspäeval, so. 10. veebruaril kell 18.00 kooli lugemissaalis.
Hoolekogu esimees Maria Trei: .............................




/allkirjastatud digitaalselt/
Protokollija Kai Sinisalu:..........................................




/allkirjastatud digitaalselt/
